บอร์ด VIBHA ไฟเขียวควัก 49.63 ลบ. ซื้อหุ้นเพิ่มทุน “ทิพยบดินทร์” ตามสิทธิ 9.93 ล้านหุ้น
บอร์ด VIBHA ไฟเขียวควัก 49.63 ลบ. ซื้อหุ้นเพิ่มทุน “ทิพยบดินทร์” ตามสิทธิ 9.93 ล้านหุ้น
บอร์ด VIBHA ไฟเขียวควัก 49.63 ลบ. ซื้อหุ้นเพิ่มทุน “ทิพยบดินทร์” ตามสิทธิ 9.93 ล้านหุ้น
19 ม.ค. 2564

บริษัท โรงพยาบาลวิภาวดี จำกัด (มหาชน) หรือ VIBHA ระบุว่า ที่ประชุมคณะกรรมการบริษัท วันที่ 19 มกราคม 2564 ได้มีมติอนุมัติให้บริษัทฯ ลงทุนในหุ้นสามัญเพิ่มทุนของบริษัท ทิพยบดินทร์ จำกัด ที่เพิ่มทุนจดทะเบียนอีกจำนวน 26,000,000 หุ้น ราคาหุ้นละ 5 บาท เป็นเงิน 130,000,000 บาท  ทำให้ทุนจดทะเบียนของบริษัท ทิพยบดินทร์ จำกัด เพิ่มจาก 392,840,000 บาท เป็น 522,840,000 บาท ซึ่งการลงทุนนี้เป็นการใช้สิทธิซื้อหุ้นเพิ่มทุนตามสิทธิของผู้ถือหุ้นเดิมตามสัดส่วนการถือหุ้น 38.18% คิดเป็นจำนวน 9,926,800 หุ้น ราคาหุ้นละ 5 บาท คิดเป็นเงินรวม 49,634,000 บาท
ทั้งนี้ขนาดของรายการเท่ากับ 0.72% ของเกณฑ์มูลค่าสินทรัพย์สุทธิ (งบการเงิน ณ 30 กันยายน 2563 ค่า NTA เท่ากับ 6,906,027,494 บาท) ไม่เข้าข่ายรายการที่ต้องเปิดเผยข้อมูลตามประกาศตลาดหลักทรัพย์แห่งประเทศไทย เรื่องหลักเกณฑ์วิธีการและการได้มาหรือจำหน่ายไปซึ่งสินทรัพย์ของบริษัทจดทะเบียน บริษัทจะชำระค่าหุ้นภายในวันที่ 30 มกราคม 2564 นี้ โดยจะใช้เงินทุนจากสถาบันการเงิน ทำให้บริษัทมีสัดส่วนการถือหุ้นเท่าเดิมร้อยละ 38.18 โดยวัตถุประสงค์ของการเพิ่มทุนดังกล่าว เพื่อชำระคืนเงินกู้สถาบันการเงินที่มีอัตราดอกเบี้ยจ่ายที่สูง